# Pafos

| Pafos *Πάφος* (grčki) *Baf* (turski) |
| --- |
| Panorama gradaPanorama grada |
|  |
| Koordinate: ﻿ / ﻿ |
| **Država** |  Cipar
 |
| **Distrikt** | Pafos
 |
|  |
| **Vlast**  |
|  - **Gradonačelnik** | Savvas Vergas
 |
|  |
| **Površina**  |
|  - **Ukupna** | 40 km²
 |
| **Visina** | 30 m
 |
|  |
| **Stanovništvo** (201005.)
 |
|  - **Grad** | 66.364
 |
|  - **Urbano područje** | 47.530
 |
|  |
| **Poštanski broj** | 8010 - 8049
 |
| **Pozivni broj** | +357 26
 |
| **UNESCO-va svjetska baština** | **Pafos** |
| **Godina uvrštenja** | 1980.
 |
| **Vrsta** | Kulturno dobro
 |
| **Mjerilo** | iii, vi
 |
| **Ugroženost** | ne
 |
| **Poveznica** | UNESCO
 |
| **Službene stranice** www.visit.pafos.org.cy
 |
| Karta
 |
| Pafos
 |

**Pafos** ili **Paf** (grč. *Πάφος*, *Páfos*, tur. *Baf*) je grad na zapadnoj obali Cipra i administrativni centar Distriktoa Pafos. Smješten je 50 km zapadno od najveće ciparske luke Limasola, a njegov aerodrom e drugi po veličini.

On je bio glavni grad Cipra u helenističkom i rimskom razdoblju, o čemu svjedoče brojni spomenici zbog kojih je Pafos upisan na popis svjetske kulturne baštine UNESCO-a.

Osnovna gospodarska djelatnost je turizam koji se posebno razvija nakon 1974. godine; prije je Pafos bio malen i nepoznat grad. Turiste posebno privlači legenda o Afroditinom rođenju.

Afroditina stijena (mitološko mjesto rođenja Afrodite)
Mozaici iz "Aionove vile"
## Historija

Stari Pafos (Πάφος παλαιά, *Paleopaphos*) smatra se mitološkim mjestom rođenja grčke božice ljubavi i ljepote Afrodite koja je rođena iz morske pjene na obali Cipra. Zbog toga je u antici Afroditin kult postao najvažniji na otoku, a grad Pafos je snažno vezan za njega. Samo ime je grad dobio po sinu Pigmaliona, mitskog kipara čiju je skulpturu Afrodite od slonovače (Galatea) oživjela božica, i s kojom je Pigmalion naposlijetku imao sina Pafosa.

Stari Pafos s Afroditinim hramom su sagradili Mikenjani oko 1200. pr. Kr., kasnije kolonizirali Feničani i Grci), a Novi Pafos (današnji grad) s velikom lukom izgradio je Nikokles, posljednji kralj Pafosa iz vremena Aleksandra Velikog.

Grad je na svojim putovanjima u 1. stoljeću posjetio i sveti Pavao. Djela apostolska (xiii. 6.) navode kako je sv. Pavao pokrstio rimskog upravitelja Sergija Pavla.

U srednjem vijeku Pafos je gubio svoju važnost, osobito nakon što su Bizantinci osnovali Nikoziju.

Grad se nakon razvitka turizma 1974. godine oporavlja i naposlijetku se čak gradi i Zračna luka, a grad postaje drugi po veličini na otoku. Danas velika Avenija sv. Pavla povezuje dvije najrazvijenije četvrti Pafmosa, stambenu četvrt Ktima s četvrti luksuznih hotela oko srednjovjekovne luke, Kato.

## Znamenitosti

U gradu se, osim mikenskog Afroditinog hrama u Starom Pafosu, nalaze i Grobnice kraljeva (nekropola iz 4. stoljeća pr. Kr.) sjeverozapadno od grada, gdje su pokapani starogrčki aristokrati. Iz helenističkog i rimskog razdoblja sačuvani su ostaci kazališta (4. stoljeće pr. Kr.), vila od 3.-5. st. (Dionizova, Orfejeva i Aionova), i rimske guvernerove palače čiji su raskošni mozaici velika turistička atrakcija. Tu su i katakombe iz starokršćanskog razdoblja, a znamenita je i bizantska tvrđava koju su dogradili Mlečani 1570. godine.
Manastir *Chrysorrogiatissa* posvećen Gospi od zlatnog nara je osnovan u 12. stoljeću. U njegovoj blizini je manastir *Agios Neofytos* u kojem se nalaze jedni od najljepših primjera bizantskih fresaka i ikona, a danas i zanimljiv bizantski muzej.

* Helenističko grčko kazalište
* Grobnice kraljeva
* Bizantska crkva na ostacima ranokršćanske bazilike
* "Stup sv. Pavla" za koji je bio vezan i bičevan, ispred crkve *Panagia Chrysopolitissa*
* Bizantska utvrda u luci

## Reference